[{"text_idx": "#000003", "text": "Er mwyn ceisio gwireddu fy mreuddwyd o gael gyrfa fel go\u0302l-geidwad proffesiynol, gadewais yr ysgol a 'nghartref yn Nyffryn Nantlle yn 16 mlwydd oed ac arwyddo fy nghytundeb proffesiynol cyntaf gyda chlwb Crewe Alexandra."}, {"text_idx": "#000004", "text": "Yna, yn un ar hugain mlwydd oed ymunais a\u0302 Stockport County gan sefydlu fy hun yn brif-golwr a chynrychioli'r clwb 82 o weithiau."}, {"text_idx": "#000005", "text": "Cefais gyfnodau gyda chlybiau Bury a Rochdale. Treuliais bedwar tymor gyda Tranmere Rovers gan wneud 161 o ymddangosiadau i'r ti\u0302m cyntaf."}, {"text_idx": "#000006", "text": "Yn fy ngyrfa broffesiynol dwi wedi bod yn lwcus i gynrychioli Cymru ym mhob oedran. Ond ar 13eg o Dachwedd 2015 daeth fy mreuddwyd oes a'n uchelgais i'n wir, cefais fynd rhwng y py\u0302st am y tro cyntaf dros Gymru yn erbyn Yr Iseldiroedd."}]